Aintzane Ezenarro

Aintzane Ezenarro Egurbide, nada en Getaria, Guipúscoa, o 18 de marzo de 1971, é unha xornalista e política vasca. De 2005 a 2012 foi deputada do Parlamento Vasco. Pertenceu ao partido independentista vasco Aralar até a súa expulsión en maio de 2012 xunto con outros dous compañeiros do grupo parlamentario.O Correo A diferenza doutros membros de Aralar, Aintzane Ezenarro non provén de Herri Batasuna senón do movemento Elkarri.O Correo

 Biografía e traxectoria política 
Aintzane Ezenarro naceu nunha familia obreira, próxima aos movementos sindicais. É a maior de tres irmáns. Gústalle ler principalmente literatura en éuscaro e entre os seus autores favoritos atópase o donostiarra Iban Zaldua. É nai de tres fillos.«"Se o que é estudar, traballar e loitar"».  

 Elkarri 
Licenciada en Xornalismo e Socioloxía Política, pasou por varios medios de comunicación, entre eles a televisión autonómica vasca, EiTB. Posteriormente Ezenarro uniuse a Elkarri, «movemento social polo diálogo» con quen tomou contacto durante a súa etapa universitaria, non só como simpatizante senón tamén profesionalmente. Foi durante seis anos membro do seu Obradoiro Nacional e responsable da súa revista durante catro anos. Segundo as súas propias declaracións, foi a decepción que sufriu cando, en decembro de 1999, ETA rompeu a tregua que mantiña tras catorce meses de inactividade, o que lle impulsou a saltar á area política e a colaborar na formación de Aralar, corrente de Euskal Herritarrok que se constituíu en partido no proceso de refundación que deu lugar a Batasuna, no ano 2001.

En decembro de 2001 foi galardoada co Memorial Joan B. Cendrós de artigos sobre a nación catalá publicados fóra dos territorios cataláns polo seu artigo aparecido na revista de Elkarri, «Catalunya por el diálogo».

 Aralar 
En 2003 foi elixida concelleira por Aralar na súa localidade natal, Getaria, posto que revalidaría en 2007. Ademais, en outubro de 2003 substituíu o único membro de Aralar nas Xuntas Xerais de Guipúscoa, José Etxeberria. Porén, non rematou a lexislatura (sendo substituída por Rebeka Ubera), ao ser designada cabeza de lista por Guipúscoa pola súa formación política para as eleccións ao Parlamento Vasco de 2005. Ezenarro obtivo o escano, sendo a única parlamentaria de Aralar durante a VIII lexislatura (2005-2009).

Como edil e deputada autonómica, impulsou as investigacións sobre a cuestionada xestión do Museo Balenciaga. Tamén apoiou habitualmente as iniciativas do tripartito liderado por Juan José Ibarretxe. Situouse publicamente en contra da Lei de Partidos e a favor da participación de Batasuna e os seus continuadores nas eleccións.O Correo Nas eleccións de 2009 repetiu como cabeza de lista por Guipúscoa, conseguindo de novo o escano xunto con outro tres deputados de Aralar, o que lles permitiu conformar grupo parlamentario propio.

 Notas 

 Véxase tamén 
 Ligazóns externas 
 Ficha nas Xuntas Xerais de Gipúscoa
 Ficha de Aintzane Ezenarro no Parlamento Vasco

Categoría:Nados en 1971
Categoría:Políticos de Aralar
Categoría:Políticos do País Vasco